Möödunud aasta viimasel päeval liiklusõnnetuses viga saanud neljast päästjast on kaks pääsenud haiglast koju ning kaks vajavad veel haiglaravi.
Üks õnnestuses viga saanud päästja sai haiglast koju neljapäeval ning üks päästjatest pääses koju juba varem, vahendas BNS Päästeameti pressiesindajat.
Haiglaravi vajab veel kaks teisipäeval aset leidnud liiklusõnnetuses viga saanud päästjat.
Teisipäeval kell 5.34 sai Rakvere päästekomando põhiauto väljakutse liiklusavariile, mis oli juhtunud Rakvere-Haljala maantee 3. kilomeetril, Tõrremäe külas. Väljakutsele reageerinud päästeauto sõitis libeda maantee tõttu teelt välja ning rullus üle katuse (loe rohkem siit).